龍真行爲天章待制林公跋書云秘府右軍書一卷有一龍形真字印故作
作者：米芾
朝代：宋

paragraphs: 龍形真字芸香裏，伏日道山聊一啟。
媼來鵝去已千年，莫像癡兒收蠟紙。
蕭衍老翁食無肉，錦質綉章能獨侈。
不知劫火付冤家，却誤頑仙求令史。
文皇有金無鑒目，頼取穹官齊押尾。
徐生小黠辨茅簷，不道天真難力致。
晚薄功名歸一戲，一奩尤勝三公貴。
牡丹不語人能醉，墨光覺勝朱鉛媚。
與身俱生無術治，又染膏肓劉巨濟。